b'\n_START_ARTICLE_\nKromosom 1 (\xc4\x8dlove\xc5\xa1ki)\n_START_PARAGRAPH_\nKromosom 1 je najve\xc4\x8dji \xc4\x8dlove\xc5\xa1ki kromosom. Pri ljudeh sta prisotni 2 kopiji kromosoma 1, kot velja za vse avtosome (nespolne kromosome). Sestavlja ga okoli 249 milijonov nukleotidnih baznih parov, ki so osnovni nosilci informacij v DNK. Predstavlja okoli 8\xc2\xa0% celotne DNK \xc4\x8dlove\xc5\xa1ke celice. Trenutno velja, da zapisuje 4.316 genov, kar presega prvotne domneve o njegovi velikosti.\n_START_SECTION_\nOkvare\n_START_PARAGRAPH_\nZ napakami v aminokislinskem zaporedju kromosoma 1 povezujejo okoli 350 bolezni pri ljudeh, med drugimi nevrolo\xc5\xa1ke in razvojne motnje, dolo\xc4\x8dene vrste raka, mendelske genetske motnje. Za \xc5\xa1tevilne bolezni \xc5\xa1e niso odkrili, kateri geni to\xc4\x8dno so zanje odgovorni.'